Ceny SOZA

**Ceny SOZA** sú slovenské hudobné ocenenia, ktoré udeľuje Slovenský ochranný zväz autorský (SOZA) od roku 1997. Aktuálne sú jedny z posledných hudobných ocenení, ktoré sa odovzdávajú autorom hudobných diel na Slovensku. Udeľujú raz ročne, spravidla v II. polroku každého roka a to za výsledky dosiahnuté pri verejnom uvádzaní hudobných diel v predchádzajúcom roku s výnimkou Zápisu do Zlatej knihy SOZA a Veľkej ceny SOZA za celoživotné dielo.

Poslaním Cien SOZA je oceniť verejným uznaním prínos autorov, tvorcov hudobných diel, zástupcom nahrávacích spoločností a vysielateľom za najúspešnejšie skladby, zvukové nosiče či najvyšší podiel domáceho repertoáru vo vysielaní, čím sa snaží podporiť rozvoj domácej hudobnej kultúry.

Udeľujú sa štatistické aj honorárne ceny.

Rozhodujúcim kritériom pri udelení „štatistických cien“ je výsledok štatistického spracovania údajov uplynulého roka o skutočnom použití hudby vo vysielaní rádií, televízií, na koncertoch, online použitie a pod. - bez subjektívneho hodnotiaceho názoru. Preto sa aj pre ne vžilo označenie „štatistické ceny“.

V prípadoch, kedy sa ocenením vyjadruje prínos osobnosti pre hudobnú kultúru a rozvoj SOZA (Špeciálna cena, Zápis do Zlatej knihy SOZA a Veľká Cena SOZA) o udelení ceny rozhoduje Dozorná rada SOZA.

Cenou pre víťaza jednotlivých štatistických a honorárnych ocenení je soška v podobe formy bronzovej plastiky bájnej múzy Eurydiky, ktorej autorkou je sochárka Jana Brisudová. 

## Kategórie Cien SOZA
V priebehu rokov dochádzalo k zmenám vo vyhlasovaných kategóriách. Do roku 2007 sa samostatne vyhlasovali aj najúspešnejšie skladby v oblasti dychovej, folklórnej a vážnej hudby.

V kategórii **najhranejšia skladba** sa vyhodnocuje celkový počet minút, počas ktorých bola konkrétna skladba hraná vo vysielaní slovenských rozhlasových a televíznych staníc alebo bola predvádzaná naživo na vystúpeniach.

V kategórii **zvukový nosič** je rozhodujúcim ukazovateľom, v zmysle štatútu, výška autorského honoráru pre členov SOZA, pričom nosič musí obsahovať minimálne 50% repertoáru zastupovaného SOZA. V tejto kategórii sa nehodnotia nosiče vyrobené na špeciálny propagačný resp. marketingový účel a nie sú k dispozícii v rámci bežného predaja.

Ako reakcia na vývoj v spôsobe konzumácie hudby, kde streamovanie nahrádza tradičné médiá, bola v roku 2023 pridaná kategória za počúvanosť v online priestore.

### Aktuálne
; ŠTATISTICKÉ CENY
* **Cena SOZA pre skladateľa najhranejších hudobných diel** • v r. 1996 – 2010 zlúčená s Cenou SOZA pre textára najhranejších hudobných diel
* **Cena SOZA pre textára najhranejších hudobných diel** • v r. 1996 – 2010 zlúčená s Cenou SOZA pre skladateľa najhranejších hudobných diel
* **Cena SOZA pre najúspešnejšieho mladého autora**
* **Cena SOZA za najhranejšiu skladbu**
* **Cena SOZA za zvukový nosič**
* **Cena SOZA pre najúspešnejšieho autora hudobných diel v online**
* **Cena SOZA za najhranejšiu skladbu v online**
; HONORÁRNE CENY
* **Zápis do Zlatej knihy SOZA**
* **Veľká cena SOZA**

### Pozastavené/zaniknuté
; ŠTATISTICKÉ CENY
* **Cena SOZA za najvyšší podiel domáceho repertoáru vo vysielaní** • udeľovaná za r. 1996 – 2021
* **Cena SOZA za najúspešnejšiu skladbu mladého autora v oblasti vážnej hudby** • udeľovaná za r. 1996 – 2004 (okrem r. 2008)
* **Cena SOZA za najúspešnejšiu skladbu mladého autora v oblasti populárnej hudby** • udeľovaná za r. 1996 – 2004
* **Cena SOZA za najúspešnejšiu skladbu mladého autora v oblasti dychovej hudby** • udeľovaná za r. 1996 – 2004
* **Cena SOZA za najúspešnejšiu skladbu mladého autora v oblasti folklórnej hudby** • udeľovaná za r. 1996 – 2004 (okrem r. 2001)
* **Cena SOZA za najúspešnejšiu skladbu v oblasti vážnej hudby** • udeľovaná za r. 1996 – 2006
* **Cena SOZA za najúspešnejšiu skladbu v oblasti populárnej hudby** • udeľovaná za r. 1996 – 2007
* **Cena SOZA za najúspešnejšiu skladbu v oblasti dychovej hudby** • udeľovaná za r. 1996 – 2007
* **Cena SOZA za najúspešnejšiu skladbu v oblasti folklórnej hudby** • udeľovaná za r. 1996 – 2007
* **Cena SOZA za najúspešnejšiu zahraničnú skladbu** • udeľovaná za r. 1996 – 2007
* **Cena SOZA za najúspešnejší nosič zvukového alebo zvukovo-obrazového záznamu zahraničného repertoáru** • udeľovaná za r. 1997 – 2006
; HONORÁRNE CENY
* **Cena SOZA za najúspešnejšie uvádzanie tvorby v zahraničí** • udeľovaná za r. 1996 – 2020
* **Špeciálna cena SOZA**: **Cena Rádia Europa 2** • udelená za r. 2016

## História Cien SOZA
* Za roky 19962016 bolo udelených celkovo 198 štatistických a 63 honorárnych cien.

## Ceremónie

## Ceny SOZA 2022
V bratislavskom Divadle P. O. Hviezdoslava sa v stredu 11. októbra 2023 uskutočnil 27. ročník slávnostného odovzdávania Cien SOZA (Slovenského ochranného zväzu autorského). Ceny SOZA sa odovzdávajú najhranejším a najúspešnejším autorom za uplynulý rok a autorom, ktorí sa významným spôsobom zaslúžili o rozvoj hudobnej kultúrny na Slovensku.

V roku 2023 sa odovzdalo spolu trinásť ocenení. Autori si ich prebrali v siedmich kategóriách a bolo odovzdaných šesť honorárnych cien.

* Skladateľ najhranejších hudobných diel: Ivan Tásler
* Textár najhranejších hudobných diel: Vlado Krausz
* Najúspešnejší mladý autor (do 25 rokov): Nikola Barľaková
* Najhranejšia skladba: To okolo nás ( Para & Jana Kirschner; autori: Daniel Buzinkay, Peter Hrabě, Jana Kirschner, Tibor Kökény, Matej Kubičár, Oliver Sadovský, Matúš Vallo)
* Najúspešnejší hudobný nosič: album Posledné veci (Miroslav Žbirka)
* Najúspešnejší autor hudobných diel v online: Koloman „Kali“ Magyari
* Najhranejšia skladba v online: Zatancuj si so mnou (hudba: Adam Ďurica, Matej Turcer; text: Vlado Krausz)
* Zápis do Zlatej knihy SOZA: Andrej Lieskovský (za rok 2021), Viola Muránska (za rok 2021), Jozef Malovec (za rok 2022), Braňo Hronec (za rok 2022)
* Veľká cena SOZA: Ladislav Burlas (za rok 2021), Štefan Molota (za rok 2022)

## Referencie

## Externé odkazy
* Televízny archív ročníkov: 2014  2022  2023 na RTVS

Kategória:Ceny SOZA
Kategória:Slovenské hudobné ocenenia